’હા, હા, ચાલો. હું પણ આવું જ છું. ગુજરાતી ભાષા પ્રત્યે લાગણી તો મને પણ તમારા જેટલી જ છે પણ શું થાય છે કે આજકાલ બધે ફરવામાં ને બધા બૌ લોકોને મળવા-મૂકવામાં મારાથી એને જરા સાઈડ પર મુકાઈ ગઈ’તી. વચ્ચે-વચ્ચે ઘણી વાર યાદ આવતી ત્યારે થતું કે એ કેમ હશે ? મજામાં હશે ને ? એકલી તો નહીં પડી ગઈ હોય ને ? થોડી વાર ચિંતા થતી, પણ વળી કામમાં ભુલાઈ જતી, આ તો સારું થયું તમે મળી ગયાં તો એ બહાને એને પણ મળી લઈશ. બૌ વખતે મને જોઈને એને પણ આનંદ થશે.’